Diari Oficial de la Generalitat Valenciana


Sumari del DOGV 4956, del 01-03-2005 (2005/1664)

Informació pública sobre l'aprovació definitiva del projecte d'urbanització de la unitat d'execució número 3 Hendaya.
---------------------------------------------------------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1664


Organisme emissor
:   Ajuntament de l'Eliana

Tipus de document
:   Anunci

Informació pública sobre l'aprovació definitiva del projecte d'urbanització de la unitat d'execució número 3 Hendaya. [2005/A1664]
  
José-María Ángel Batalla, alcalde president de l'Ajuntament de l'Eliana, fa saber:
  
Que El Ple de l'Ajuntament, en la sessió del dia 27 de gener del 2005, va adoptar, entre altres, l'acord següent:
  
«Vist l'expedient 15/2002, relatiu al projecte d'urbanització de la unitat d'execució número 3 Hendaya, de les normes subsidiàries en vigor.
  
Vist: que es presenta el projecte d'urbanització acompanyat del projecte de baixa tensió, projecte de mitjana tensió, centre de transformació, xarxa d'enllumenat públic i projecte bàsic de seguretat i salut.
  
Vist: que s'ha complit el procediment legalment establit per a la tramitació dels projectes d'urbanització, establit en l'article 53, en relació amb l'article 46 de la Llei Reguladora de l'Activitat Urbanística (LRAU), sotmetent-se a informació pública el projecte mitjançant un avís als titulars cadastrals, la publicació en el diari Levante de 30 de gener del 2003 i en el Diari Oficial de la Generalitat Valenciana de 5 de febrer del 2003, sense que durant el termini previst legalment es presentara cap al·legació a l'esmentat projecte.
  
Vist: que en data 28 de juliol del 2003 es presenta un escrit de l'urbanitzador acompanyat de les pàgines 8, 9, 10 i 11 del projecte per a la seua substitució.
  
Vist: que el projecte ha sigut objecte dels informes dels enginyers municipals en data 22 de març del 2004 i 6 de juliol del 2004.
  
Vist: que, amb posterioritat, Iberdrola va presentar en data 29 de juliol del 2004, de conformitat amb les conversacions mantingudes entre esta empresa i l'Ajuntament, una proposta de conveni que s'havia de firmar amb l'urbanitzador, que suposa segons la clàusula novena: ?la participació d'Iberdrola en els costos de l'electrificació de l'actuació urbanística a què ens referim es concreta aportant els materials següents:
  
- El conductor tipus SS MT de 150 mm2, necessari per a l'execució de l'electrificació, aproximadament 960 metres.
  
- Una unitat transformadora de 250 kVA.
  
Els esmentats materials serien facilitats a RGR Avinguda, SLU, en el termini dels 30 dies següents al seu requeriment, mitjançant un escrit, per esta societat, al magatzem general que Iberdrola té al polígon industrial Ciudad Mudeco, avinguda de Vinalopó, s/n, de Quart de Poblet. RGR Avinguda, SLU, tornarà a este magatzem general les bobines que contenen el cable.-
  
Vist: que, en data 14 de gener del 2005, és a dir, transcorregut el termini d'al·legacions, es presenta un escrit de diversos propietaris consolidats afectats en el seu moment pel projecte d'urbanització del carrer Blasco Ibáñez, aprovat el 1991, on manifesten que, si bé accepten la seua participació en els costos previstos en el projecte de reparcel·lació exposat que suposen una millora, no fan el mateix respecte del servei d'electrificació, atés que entenen que es tracta d'una millora del servei repercutible a l'Ajuntament o, si pertoca, als propietaris que motiven la necessitat de desviació de línia i d'un nou transformador.
  
Atés: quant al conveni proposat per Iberdrola a instància d'este Ajuntament, suposa una reducció en els costos del projecte d'urbanització de 22.748,38 euros (segons la mateixa companyia), conveni que ha sigut firmat per l'urbanitzador, qui accepta l'esmentada reducció segons consta en l'expedient.
  
Atés: quant al nou escrit presentat en data 14 de gener del 2005 per propietaris de parcel·les incloses en el seu moment en el projecte d'urbanització del carrer Blasco Ibáñez, aprovat inicialment en data 19 de setembre de 1991, i definitivament per silenci administratiu, segons un informe del secretari, els informes tècnics municipals, segons els quals:
  
- L'esmentat projecte afecta les parcel·les identificades en el projecte d'urbanització unitat d'execució número 3 Hendaya amb els números 1 a 7.
  
- Que en cas d'acceptar-se la reducció, ha de distribuir-se entre els propietaris de les parcel·les 1 a 7, en relació amb els seus respectius percentatges de participació segons el projecte de reparcel·lació en tràmit.
  
- Que en este cas s'haurà d'estudiar la possibilitat de transferir el cost de la línia de mitjana tensió ?electrificació- (parcel·les 1 a 7), a CAV Immobiliària, segons l'informe tècnic d'11 de maig de 1993, que no l'exonerava de l'obra d'urbanització que restava.
  
Atés: que la firma del conveni amb Iberdrola suposa, segons els esmentats informes, una reducció del cost del programa d'actuació integrada (PAI) que requereix un nou càlcul de les quotes d'urbanització, suposant una reducció del benefici de l'urbanitzador, de les despeses generals, etc.
  
Atés: que l'informe de data 6 de juliol del 2004 emés pels serveis municipals es refereix al projecte d'urbanització en uns punts molt concrets, establits com a condicionants, el contingut dels quals es transcriu, si bé conclou afirmant que ?el compliment d'allò que s'ha indicat en l'informe tècnic es pot exigir en l'execució d'obra, perquè no en suposar una modificació substancial?.
  
?Vist el projecte d'urbanització en l'àmbit de la unitat d'execució número 3 a l'àrea d'Hendaya, presentat per Josep Daniel Riera, s'informa el següent:
  
S'observa que en el traçat de vials proposat s'afecten quatre garroferes de grandària mitjana/alta i un llentiscle monumental. Tal arbratge, pel seu elevat valor mediambiental, ha de ser transplantat amb caràcter previ a l'execució de la urbanització, podent utilitzar-se parcialment a la zona enjardinada prevista en la unitat d'execució.
  
La zona enjardinada prevista haurà de disposar de reg completament automatitzat. Per a això es disposarà un capçal de reg siti en una arqueta tancada, constituït per una connexió a la xarxa d'aigua, electrovàlvula de piles sítia entre vàlvules manuals, filtre de malla i boca de reg d'enllaç ràpid d'1- (estàndard municipal). El capçal s'instal·larà en una arqueta àmplia que en permeta el maneig d'elements, el manteniment i la reparació.
  
El material emprat en la canonada de reg serà el polietilé, la praderia es regarà amb difusors emergents i l'arbratge amb línia de regatge gota a gota.
  
L'arbratge plantat haurà d'anar asprat.
  
La praderia prevista haurà de ser obligatòriament de gram o kikuyo, permetent-se únicament l'ús d'altres espècies en un percentatge minoritari, a fi de permetre'n la implantació inicial.
  
Respecte dels criteris de sostenibilitat derivats del procés d'Agenda 21 en què es troba immersa l'Eliana i que són aplicables al projecte d'urbanització, s'informa que:
  
Hauria de determinar-se d'acord amb el sentit de circulació dels vials previst (només recollida de contenidors per la dreta) el semiencastament en la vorera de les unitats de contenidor de 1.100 litres necessaris per a atendre la població prevista.
  
En els passos de vianants previstos a la unitat, les voreres hauran de ser rebaixades al nivell de calçada mitjançant una rampa antilliscant amb un taulell del tipus diamant o de punts, que es prolongarà fins a façana per a facilitar-ne la detecció.
  
Caldria evitar en tot cas estretors per part del mobiliari urbà (senyalització, fanals, papereres, bancs, etc.) que impedisquen la circulació dels sectors de població que cal protegir (minusvàlids, discapacitats, xiquets, ancians?).
  
Caldria garantir, com a previsió de futur i en el disseny de les connexions de les xarxes de reg de les distintes zones, que puga canviar-se de forma senzilla a una alimentació independent de la de la xarxa d'aigua potable.
  
D'acord amb la normativa vigent que estableix l'obligació municipal de determinar zones específiques per als gossos, hauria de delimitar-s'hi alguna zona.
  
D'acord amb l'estandardització de la senyalització vertical que s'ha adoptat, la senyalètica ha de ser d'alumini, sent el pal d'alumini estriat XGW 6215 i la placa d'alumini tipus sandvitx, reflector nivell I (circular diàmetre 60, triangular costat 70 cm, octògon de 60 cm).-
  
Atés: que, respecte dels folis 8, 9, 10 i 11, l'informe adés citat disposa:
  
?D'altra banda, respecte de l'esmena d'errors materials del projecte en les seues pàgines 8, 9, 10 i 11, s'informa que, comprovats estos, es tracta de la correcció d'un error material per duplicació d'una mateixa unitat de pressupost i la correcció d'uns preus unitaris erronis, l'esmena de la qual no suposa cap alteració del pressupost final.-
  
Per això és aplicable l'article 105.2 de la Llei 30/1992, modificat per la Llei 4/1999, i caldrà substituir els folis esmentats pels nous aportats, en tractar-se de l'esmena de mers errors materials.
  
Atés: que la tramitació, per tant, serà l'establida pels articles 53, 46 i 34 de la LRAU.
  
La corporació, per unanimitat, acorda:
  
?Primer: aprovar definitivament el projecte d'urbanització en l'àmbit del programa d'actuació integrada de la unitat d'execució número 3 Hendaya, acompanyat del projecte de baixa tensió, projecte de mitjana tensió, centre de transformació, xarxa d'enllumenat públic i projecte bàsic de seguretat i salut, havent de substituir-se, amb caràcter previ, les pàgines 8, 9, 10 i 11 del projecte d'urbanització, atés que s'hi han detectat errors materials.
  
Segon: assumir l'informe tècnic municipal emés en data 6 de juliol del 2004, com a part integrant del mateix projecte d'urbanització. En l'execució del projecte seran exigits tots els punts de l'esmentat informe.
  
Tercer: de conformitat amb el conveni que s'ha de subscriure entre Iberdrola i l'urbanitzador, ordenar a este que es modifiquen les quotes de tots els afectats en el PAI en la quantitat de 22.748,38 euros.
  
Quart: acceptar l'escrit presentat per titulars de parcel·les incloses en el seu moment en l'àmbit del projecte d'urbanització del carrer Blasco Ibáñez tramitat el 1991 i, en conseqüència:
  
1. Que es reduïsca proporcionalment, segons la seua participació en els costos d'urbanització, la partida corresponent a l'afectació per la línia de mitjana tensió ?electrificació?, quantitat que suposarà una reducció de la quota corresponent a les parcel·les 1 a 7.
  
Cinqué: la quantitat que supose el concepte adés esmentat serà assumida per l'Ajuntament, entenent que es tracta de la millora d'un servei existent quant a les parcel·les 1 a 7, i serà a càrrec d'una partida pressupostària d'inversió en obra pública, requerint a intervenció que retinga el crèdit a l'efecte del seu pagament quan pertoque, segons el projecte de reparcel·lació que en el seu moment s'aprove i la fase del projecte d'urbanització que se li aplique a l'esmentat concepte. I això sense perjudici que, en el cas que pertoque, es transferisca el cost a CAV Inmobiliària, de conformitat amb l'atés segon del present acord.
  
Sisé: l'acceptació dels punts tercer i cinqué suposa la necessitat de presentar a l'Ajuntament el càlcul de les quotes provisionals adaptades, d'una banda a la reducció del cost del PAI en virtut del conveni amb Iberdrola i que té incidència, així mateix, en la reducció del benefici de l'urbanitzador, despeses generals, estudi de seguretat i salut, etc., i l'acceptació del punt cinqué suposa d'una altra banda la reducció de les quotes de les parcel·les 1 a 7, sense necessitat d'avalar la quantitat que en este concepte assumisca l'Ajuntament, ja que quedarà retingut el crèdit corresponent.
  
Seté: en coherència amb el punt anterior, i per tal d'aplicar l'article 71.3 de la LRAU, l'urbanitzador haurà de presentar a l'Ajuntament el càlcul de les quotes provisionals per a la seua aprovació per una resolució de l'Alcaldia, amb un informe previ favorable dels tècnics municipals, adaptades als criteris establits pel present acord.
  
Huité: el present acord haurà de ser notificat tant als titulars cadastrals com registrals que consten com a tals en el projecte de reparcel·lació presentat en el seu moment, i haurà de ser publicat en el Diari Oficial de la Generalitat Valenciana i Butlletí Oficial de la Província?.»
  
Contra el present acord, que posa fi a la via administrativa, hi podeu interposar un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció de la present notificació; potestativament, podeu interposar un recurs de reposició davant del mateix òrgan que ha dictat l'acord que se us notifica, en el termini d'un mes, comptador des de l'endemà de la data de la present notificació, sense perjudici que hi pugueu interposar qualsevol altre recurs que considereu oportú. Si hi interposeu un recurs potestatiu de reposició, no podreu interposar-ne un de contenciós fins que no siga resolt expressament el primer o s'haja produït la seua desestimació presumpta; cosa que tindrà lloc una vegada haja transcorregut el termini d'un mes des de la interposició. Tot això de conformitat amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.